### Beslutning

Sille Olsen, Øivind Johansen, Ragner Skov, Sonny Winther og Claus Kristoffersen kunne tiltræde indstillingen i overensstemmelse med Magistratens anbefaling.

 Birger Christensen tog forbehold for finansieringen af projektet via indtægterne fra hjemfaldsklausulerne på erhvervsejendommene i [adresse].

 Øjvind Kristoffersen var forhindret i at deltage i udvalgets behandling af sagen.

Igangsætning af forudgående høring om kommuneplanlægning og VVM for udflytning af [adresse] samt udvidelse af [adresse] og det rekreative område inklusive eventområdet i Tangkrogen.

### Resumé

Byrådet vedtog i november 2015 en indstilling om resultatet af den offentlige høring om skitsen til helhedsplan og det videre arbejde med helhedsplanen for Tangkrogområdet. Det indgår i beslutningen, at den del af søterritoriet, der i Kommuneplan 2013 er udlagt til lystbådehavn, skal indgå i en samlet løsning, hvor der afsættes ca. 12 ha til renseanlæg, og der sigtes mod en udvidelse af lystbådehavnen med op til 500 bådepladser samt inddragelse af yderligere arealer på søterritoriet, så der kan opnås en mere tilfredsstillende helhedsløsning.

 Der foreligger nu et forslag til helhedsplan, som indstilles fremlagt i en såkaldt forudgående offentlig høring, med henblik på at indkalde forslag og ideer.

 Helhedsplanen vil være den overordnede ramme for udviklingen af området ved Tangkrogen og omfatter følgende delprojekter:
 ·         Nyt [adresse].
 ·         Udvidelse af [adresse].
 ·         Udvidelse af Tangkrogens eventområde og rekreative område.
 ·         Forbedring af adgangs- og parkeringsforholdene i området.

 Helhedsplanen forudsætter, at der udarbejdes et tillæg til kommuneplanen samt en miljøvurdering efter lov om miljøvurdering af planer og programmer.

 Renseanlægget er omfattet af VVM-bekendtgørelsens bilag 1 og er dermed obligatorisk VVM-pligtigt og forventningen er, at de øvrige projekter samlet set også vil kræve udarbejdelse af VVM.

 Det anbefales, at der igangsættes en forudgående høring om udarbejdelsen af et kommuneplantillæg og VVM-redegørelse for de ønskede ændringer i området. Til brug for den offentlige høring er vedlagte høringshæfte udarbejdet (Bilag 1).

### Indstilling

At 1) Høringshæftet godkendes til fremlæggelse i offentlig høring i 8 uger.

### Sagens forløb

03-05-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-05-2017 Magistraten
Fremsendes til [adresse] med bemærkning, at Magistraten i mødet den 8. maj 2017 anbefaler, at byrådet tiltræder Magistratsafdelingen for Teknik og Miljøs indstilling af 27. april 2017.

 Rådmand Helen Friis, rådmand Mike Iversen og Johan Eriksen tog forbehold.
 10-05-2017 [adresse]
Fremsendes til Teknisk Udvalg til behandling i henhold til beslutning i byrådets møde den 10. maj 2017.

 Sagen blev behandlet sammen med sag 1.
 29-05-2017 Teknisk Udvalg
Sille Olsen, Øivind Johansen, Ragner Skov, Sonny Winther og Claus Kristoffersen kunne tiltræde indstillingen i overensstemmelse med Magistratens anbefaling.

 Birger Christensen tog forbehold for finansieringen af projektet via indtægterne fra hjemfaldsklausulerne på erhvervsejendommene i [adresse].

 Øjvind Kristoffersen var forhindret i at deltage i udvalgets behandling af sagen.
 07-06-2017 [adresse]
Beslutning ikke frigivet